Elduvík

Elduvík (dansk: Eldevig) er en bygd på Færøyene. Den ligger ved Funningsfjørður, nordøst på Eysturoy. Bygda tilhører Runavíkar kommuna.

Elduvík er første gang nevnt i Hundebrevet fra siste halvdel av 1300-tallet. Funningsfjørður er en utflytterbygd fra Elduvík.

Elduvík var lenge en veiløs fiskerbondebygd. Det går en fjellsti mellom Elduvík og Oyndarfjørður, som ble brukt av postbud så vel som kirkegjengere. Det ble bygget en egen kirke i Elduvík i 1950/1951.

Et sagn nedskrevet av V.U. Hammershaimb forteller om Anfinnur (Arnfinn) bonde fra Elduvík og havmannen (på færøysk marmennilin). I 2020 ble skulpturen Marmennilin, laget av Hans Pauli Olsen, avduket i Elduvík.

 Referanser 

 Eksterne lenker 


Kategori:Bosetninger på Færøyene
Kategori:Eysturoy
Kategori:Portal:Færøyene/artikler